Diari Oficial de la Generalitat Valenciana


Sumari del DOGV 4108, del 17-10-2001 (2001/9860)

Informació pública del projecte d'urbanització del sòl urbanitzable detallat (SUPOI-3).
---------------------------------------------------------------------------------------

### Dades del document

Número de DOGV
:   4108

Data del DOGV
:   17-10-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/9860


Organisme emissor
:   Ajuntament d'Almassora

Tipus de document
:   Anunci

Informació pública del projecte d'urbanització del sòl urbanitzable detallat (SUPOI-3). [2001/M9860]
  
L'Alcaldia Presidència ha dictat, amb data 14 de setembre de 2001, el decret següent:
  
«Almassora, 14 de setembre de 2001
  
El senyor Josep Lluís Agustí i Calpe, alcalde d'Almassora, d'acord amb les competències que m'atribueix l'article 21.1.j) de la Llei 7/1985, Reguladora de les Bases del Règim Local, en la redacció que dóna la Llei 11/1999, de 21 d'abril, ha resolt el següent:
  
L'ajuntament, en sessió plenària de data 5 de març de 2001, va acordar programar l'única unitat d'execució de què consta el sòl urbanitzable detallat (SUPOI-3) i en va adjudicar el desenvolupament mitjançant gestió indirecta a favor de la mercantil León, Manrique y Molés, SL.
  
Amb data 30 de març de 2001 es va subscriure el conveni urbanístic entre aquest ajuntament i l'urbanitzador, fixant-se entre les condicions pactades que el termini de presentació del projecte d'urbanització serà de tres mesos a partir de la data de l'inici de vigència del programa.
  
Amb data 26 d'abril de 2001, es va publicar al Butlletí Oficial de la Província de Castelló l'acord indicat, iniciant-se la vigència del programa.
  
Amb data 21 de juny de 2001, l'urbanitzador va presentar el projecte d'urbanització per a la tramitació i aprovació posterior.
  
Amb data 25 de juliol l'arquitecte municipal i l'enginyer tècnic municipals emeten un informe, favorable al projecte presentat.
  
Vist que, amb data 12 de setembre, ha estat presentat l'estudi de seguretat i salut corresponent a la part elèctrica del projecte d'urbanització.
  
Vistos els informes favorables emesos amb aquest efecte i que ha estat presentat el projecte dins del termini establert en el conveni urbanístic i, a l'empara d'allò que disposen els articles 53 i 46 de la Llei 6/1994, Reguladora de l'Activitat Urbanística, i 139 i 176 del Reglament de Planejament de la Comunitat Valenciana, resolc:
  
Primer
  
Sotmetre a informació pública el projecte d'urbanització del sòl urbanitzable detallat (SUPOI-3) presentat per l'urbanitzador d'aquest programa León, Manrique y Molés, SL.
  
Segon
  
Publicar l'anunci d'aquesta informació en un diari d'informació general editat a la Comunitat Valenciana i, simultàniament o posteriorment, en el Diari Oficial de la Generalitat Valenciana.
  
Tercer
  
El termini per a presentar al·legacions al projecte sotmés a informació serà de 20 dies hàbils a partir de la publicació de l'anunci en el Diari Oficial de la Generalitat Valenciana.»
  
Cosa que es fa pública d'acord amb allò que disposen els articles 53 i 46 de la Llei 6/1994, Reguladora de l'Activitat Urbanística de la Generalitat Valenciana.